[Video] 'Pavarotti-paramedikus' het almal gaande | Maroela Media
Lewis Quinn, die "Pavarotti-paramedikus" (Skermskoot uit die video)
Lewis Quinn (37) van North West-ambulansdiens in Merseyside, Engeland, het die bynaam "Pavarotti-paramedikus" gekry toe hy "Nessun dorma", 'n lied wat veral met Luciano Pavarotti verbind word, gesing het.
Hy het 12 jaar lank musiek in Amerika studeer voor hy as paramedikus begin werk hy. Hy is verbaas oor die skielike roem wat hy op Facebook gekry het. "My aarde, ek het dit nooit verwag nie. Ek het maar nog altyd net vir 'n paar kollegas gesing," het hy aan Liverpool Echo gesê. "Ek sing wel gereeld vir die pasiënte in die ambulans, veral die demensie pasiënte. Dis moeilik om 'n reaksie uit hulle te kry, maar soms geniet hulle dit, en hulle sê dadelik as hulle nie daarvan hou nie!"
Volgens Quinn stel hy nie baie belang in 'n musiekloopbaan nie. "Ek dink 'n ambulansman met 'n klassieke stem is maar net 'n nuwigheid vir sommige mense. Toe ek twee jaar gelede teruggetrek het Engeland toe, het ek aanvanklik net hierdie werk gedoen om water te trap, maar ek het verlief geword daarop. My persoonlikheid pas nie by 'n musiekloopbaan nie – daarvoor moet mens heeltemal te veel egoïsties wees."
Video: Druk politici se koppe plat
Sing goed… vir 'n paramedikus. Maar mens sal hom beslis nie met Pavarotti verwar nie.
Waarom nie? En nòu Armando, maan ek jou tot versigtigheid.
Wàt in sy sang het jou genoop om daardie stelling te maak?
Kort net 'n bietjie afrigting en hy sal dit kan maak.
Pragtig. So talentvol. Sit n orkes by en jy het n wenner.
Ja, ek stem, hierdie liedjie is buite op n selfoon opgeneem, dink net hoe sal hy klink op n verhoog met alles wat Pavarotti gehad het met n optrede, en ja, gee hom ook n afrigter en hy is n ster. Ek glo daar is duisende mense met n sang talent daar buite en party van hulle sal slefs beter sing as beroemde sterre.
Ek hoop iemand gaan hierdie ou aanspoor om sy talent verder te ontwikkel. Sit n orkes by en luister dan weer.